2. ลักษณะการประกอบธุรกิจ

2.1 ประวัติความเป็นมาและการเปลี่ยนแปลงและพัฒนาการที่สำคัญ

บริษัท ฟินันซ่า จำกัด (มหาชน) ก่อตั้งในปี พ.ศ. 2532 ภายใต้ชื่อ บริษัท เรด บลัฟฟ์
แอดไวเซอร์ส จำกัด และได้เปลี่ยนชื่อเป็นบริษัท ฟินันซ่า ไทย จำกัด ในปี พ.ศ. 2534
และเป็นบริษัท ฟินันซ่า จำกัด ในปี พ.ศ. 2539 มีผู้ร่วมก่อตั้งคือ นายยูจีน เอส. เดวิส และ
นายวรสิทธิ์ โภคาชัยพัฒน์
ด้วยประสบการณ์ของทีมผู้บริหารทั้งสองในด้านการบริหารกองทุนและทีมบุคลากรที่มีความเชี่ยวชาญที่มีความเข้าใจในระบบตลาดเงิน
ตลาดทุนในประเทศไทยและภูมิภาคนี้เป็นอย่างดี กลุ่มฟินันซ่าจึงได้รับความเชื่อถือจากนักธุรกิจ
และนักลงทุนรวมทั้งสถาบันการเงินชั้นนำมาโดยตลอดในด้านบริการให้คำปรึกษาและบริหารการลงทุนให้แก่กองทุนต่างประเทศที่มีลักษณะการลงทุนโดยตรง
(Direct Investment) ทั้งในประเทศไทยและประเทศอื่นๆ แถบอินโดจีน นอกจากนี้
กลุ่มฟินันซ่ายังได้ขยายขอบเขตการให้บริการอื่นๆ
ครอบคลุมธุรกิจด้านวาณิชธนกิจที่เกี่ยวกับบริการที่ปรึกษาทางการเงิน การระดมทุน
การปรับโครงสร้าง ธุรกิจหลักทรัพย์ ธุรกิจเงินทุน
รวมถึงการบริหารกองทุนในประเทศภายใต้การดำเนินของบริษัทย่อยและบริษัทในเครือที่อยู่ทั้งในประเทศและต่างประเทศ
อนึ่ง
กองทุนต่างประเทศดังกล่าวเป็นกองทุนที่มิได้อยู่ภายใต้พระราชบัญญัติหลักทรัพย์และตลาดหลักทรัพย์และการกำกับดูแลของ
ก.ล.ต.

กลุ่มบริษัทก่อนการปรับโครงสร้าง

ก่อนการปรับโครงสร้าง บริษัทในกลุ่มฟินันซ่ามีโครงสร้างการถือหุ้นที่เป็นเอกเทศแบ่งเป็น 2
กลุ่มบริษัทที่ต่างมี FIA เป็นผู้ถือหุ้นใหญ่เหมือนกัน (FIA
เป็นนิติบุคคลที่จดทะเบียนจัดตั้งขึ้นในประเทศในหมู่เกาะ Cayman มีผู้ถือหุ้นใหญ่ประกอบด้วย
นายยูจีน เอส. เดวิส และ นายวรสิทธิ์ โภคาชัยพัฒน์) โดยสามารถแบ่งเป็นกลุ่ม FNS และ กลุ่ม
FFM

กลุ่ม FNS ประกอบด้วยบริษัททั้งสิ้น 3 บริษัท คือ FNS, FSL และ FCAM โดย FNS
ถือหุ้นทั้งหมดใน FSL และ FCAM ในส่วนของกลุ่ม FFM จะประกอบด้วยบริษัททั้งสิ้น 6 บริษัท คือ
FFM, FCL, SIP, FINDO, PTFAM และ FINDO-H โดยมี FFM
เป็นบริษัทแกนทำการถือหุ้นในบริษัทอื่นดังกล่าว บริษัทในกลุ่มของ FFM
นี้ส่วนใหญ่มีธุรกรรมทางธุรกิจในต่างประเทศ อย่างไรก็ตามกลุ่มบริษัททั้ง 2 มีธุรกรรมระหว่างกันคือ
FFM มีการว่าจ้าง FNS ให้เป็นผู้ดำเนินการในการให้คำปรึกษาและบริหารการลงทุน

  การปรับโครงสร้างกลุ่มฟินันซ่า

ต่อมากลุ่มฟินันซ่าได้มีการปรับโครงสร้าง โดยรวมบริษัทที่อยู่ในเครือให้มาอยู่ภายใต้บริษัท ฟินันซ่า
จำกัด (มหาชน)
ทำให้โครงสร้างธุรกิจและการรับรู้รายได้ของกลุ่มฟินันซ่ามีความชัดเจนไม่มีแนวโน้มความขัดแย้ง
เพื่อสามารถกำกับดูแล
และกำหนดนโยบายการบริหารและการดำเนินธุรกิจให้เป็นไปในทิศทางเดียวกัน เมื่อวันที่ 13
พฤษภาคม 2545 บริษัทฯ ได้เพิ่มทุนจดทะเบียนจาก 36 ล้านบาทเป็น 320
ล้านบาทเพื่อนำไปซื้อกิจการของ FFM และบริษัทในเครือ โดยบริษัทฯ ได้ซื้อหุ้นของ FFM
ในสัดส่วนร้อยละ 100 จาก FIA ในราคา 108 ล้านบาท
ซึ่งเป็นมูลค่าที่สูงกว่ามูลค่าตามบัญชีประมาณ 63 ล้านบาท โดยมีที่ปรึกษาทางการเงินอิสระคือ IFCT
Advisory Company Limited ทำการประเมินมูลค่า นอกจากนี้บริษัทฯ ได้ทำการชำระหนี้แก่
FIA จำนวน 116 ล้านบาทซึ่งเป็นเงินทดรองรับคงค้างจากการที่ FIA ทดรองจ่ายค่าหุ้นของ FSL
ให้แก่ FNS ซึ่งภายหลังจากการปรับโครงสร้างในครั้งนี้ กลุ่มของนายยูจีน เอส. เดวิส และ
นายวรสิทธิ์ โภคาชัยพัฒน์ ยังคงเป็นผู้ถือหุ้นใหญ่และเป็นผู้บริหารของบริษัทฯ

การเปลี่ยนแปลงและพัฒนาการที่สำคัญของกลุ่มฟินันซ่ามีดังต่อไปนี้

ปี พ.ศ. 2535 FIA จัดตั้งกองทุนรวมเป็นครั้งแรกภายใต้ชื่อ The Southeast Asia Frontier
Fund. L.P. เพื่อการลงทุนในประเทศไทย และประเทศในภูมิภาคอินโดจีน ปัจจุบัน
กองทุนดังกล่าวมีอายุครบกำหนดแล้ว

ปี พ.ศ. 2537 - บริษัทฯ
ได้รับใบอนุญาตให้ทำธุรกิจที่ปรึกษาทางการเงินจากสำนักงานคณะกรรมการกำกับหลักทรัพย์และตลาดหลักทรัพย์

  - FIA จัดตั้งบริษัท Frontier Fund Management Limited ที่ซึ่งต่อมาเปลี่ยนชื่อเป็น
  Finansa Fund Management Limited ในประเทศในหมู่เกาะเคย์แมน (Cayman)
  เพื่อดำเนินธุรกิจที่ปรึกษาและบริหารการลงทุนแก่ผู้บริหารกองทุนในต่างประเทศ

-   FFM จัดตั้งกองทุน The Vietnam Frontier Fund เพื่อการลงทุนในประเทศเวียดนาม
    โดยมี FFM เป็นที่ปรึกษาการลงทุน ซึ่งกองทุนดังกล่าวจดทะเบียนอยู่ที่ Dublin Stock
    Exchange ประเทศไอร์แลนด์

ปี พ.ศ. 2539 - FFM เป็นที่ปรึกษาและบริหารการลงทุนให้แก่กองทุน The Southeast Asia
Frontier Fund และต่อมา เปลี่ยนชื่อเป็น Siam Investment Fund เป็นกองทุนแบบปิด
(Closed-end) อายุ 10 ปี จดทะเบียนอยู่ที่ London Stock Exchange ประเทศอังกฤษ
มีจุดประสงค์เพื่อการลงทุนโดยตรงในประเทศไทย

- FNS จัดตั้งบริษัท Finansa (Cambodia) Limited ในประเทศกัมพูชา (มีรายละเอียดในข้อ
2.2 ภาพรวมการประกอบธุรกิจ)

ปี พ.ศ. 2542 FFM ร่วมลงทุนกับ Capital Z Investments, L.P. และ ABN AMRO
Capital Investment Asia Limited ผ่าน บริษัทร่วมคือ Finansa Capital Limited
และ Siam Investment Partners, L.P. (มีรายละเอียดในข้อ 2.2
ภาพรวมการประกอบธุรกิจ) ในการจัดตั้งกองทุน Siam Investment Fund II, L.P.
เพื่อลงทุนโดยตรงในประเทศไทย โดยมี FFM
เป็นที่ปรึกษาการลงทุนโดยมีการกำหนดในสัญญาร่วมทุน (Partnership Agreement) ระหว่าง
FFM กับ ผู้ลงทุนใน SIF II ว่า FCL ตกลงจะชำระค่าจ้างให้แก่ FFM
ตามงบประมาณของค่าใช้จ่ายในการดำเนินงาน (Operating Budget)

ปี พ.ศ. 2543 บริษัทฯ เข้าซื้อหุ้นสามัญของบริษัทหลักทรัพย์ เคที จำกัด
ซึ่งมีใบอนุญาตการประกอบธุรกิจหลักทรัพย์ 4 ประเภท จากธนาคารไทยธนาคาร จำกัด (มหาชน)
ในสัดส่วนร้อยละ 99.99 ของทุนจดทะเบียน ในราคาประมาณ 234.7 ล้านบาท
ซึ่งเป็นราคาที่สูงกว่ามูลค่าตามบัญชีในขณะนั้นประมาณ 185.7 ล้านบาท และ
ได้รับผลประโยชน์ทางภาษีจากผลขาดทุนสะสมที่มีอยู่ ต่อมาได้เปลี่ยนชื่อเป็นบริษัทหลักทรัพย์ ฟินันซ่า
จำกัด เมื่อวันที่ 15 มีนาคม 2543
ประกอบธุรกิจด้านที่ปรึกษาทางการเงินและการจัดจำหน่ายหลักทรัพย์เป็นหลัก
ต่อมาบริษัทหลักทรัพย์ได้รับอนุญาตเป็นที่ปรึกษาทางการเงินจากสำนักงานคณะกรรมการกำกับหลักทรัพย์และตลาดหลักทรัพย์

ปี พ.ศ. 2544 FFM เข้าซื้อกิจการของ PT Trade Ezy Securities ในประเทศอินโดนีเชีย
ซึ่งถือหุ้นทั้งหมดใน PTFAM จากกลุ่มผู้ถือหุ้นเดิมในราคาประมาณ 18.4 ล้านบาท
ซึ่งเป็นราคาที่สูงกว่ามูลค่าตามบัญชีในขณะนั้นประมาณ 12.8 ล้านบาท และ
ได้รับใบประกอบธุรกิจหลักทรัพย์รวมทั้งได้รับผลประโยชน์ทางภาษีจากผลขาดทุนสะสมที่มีอยู่และต่อมาเปลี่ยนชื่อเป็น
PT Finansa Indonesia บริษัทดังกล่าวประกอบธุรกิจให้บริการเป็นที่ปรึกษาทางการเงิน
และธุรกิจด้านหลักทรัพย์ ในประเทศอินโดนีเชีย

FFM จัดตั้ง PT Finansa (Indonesia) Holdings Limited ในประเทศ Mauritius
(มีรายละเอียดในข้อ 2.2 ภาพรวมการประกอบธุรกิจ)

ปี พ.ศ. 2545 ได้รับการส่งเสริมการลงทุนสำหรับกิจการสำนักงานภูมิภาค

  บริษัทฯ
  เป็นบริษัทให้บริการทางการเงินแห่งแรกในประเทศที่ได้รับการส่งเสริมการลงทุนจากคณะกรรมการส่งเสริมการลงทุน
  (BOI) ในฐานะกิจการสำนักงานภูมิภาค (Regional Headquarter) โดย บริษัทฯ
  จะเป็นศูนย์กลางที่ให้คำปรึกษาด้านการเงินการลงทุน การวิจัยและพัฒนา การบริหารจัดการ
  การอบรมและพัฒนาบุคลากร การพัฒนาระบบสารสนเทศ และคำแนะนำด้านต่างๆ
  แก่สำนักงานตัวแทน 2 แห่ง บริษัทย่อยและบริษัทในเครือที่อยู่ในประเทศไทย
  และในภูมิภาคอินโดจีน และเอเชียแปซิฟิก โดย บริษัทฯ
  จะได้รับการยกเว้นภาษีเงินได้นิติบุคคลเฉพาะรายได้ที่เกิดจากการให้บริการแก่บริษัทย่อยและบริษัทในเครือเป็นระยะเวลา
  5 ปี สิ้นสุดปี 2550

  เป็นสมาชิกตลาดหลักทรัพย์

  เมื่อวันที่ 20 พฤษภาคม 2545 บริษัทหลักทรัพย์ ฟินันซ่า จำกัด
  ได้รับการอนุมัติจากตลาดหลักทรัพย์แห่งประเทศไทยให้เป็นสมาชิกตลาดหลักทรัพย์
  หรือโบรกเกอร์หมายเลข 33

  แปรสภาพเป็นบริษัทมหาชนและเพิ่มทุนเพื่อเสนอขายต่อประชาชนทั่วไป

  เมื่อวันที่ 19 มิถุนายน 2545 บริษัทฯ ได้แปรสภาพเป็นบริษัทมหาชนและได้เพิ่มทุนจดทะเบียนจาก
  320 ล้านบาทเป็น 500 ล้านบาท โดยออกหุ้นสามัญใหม่เพิ่มทุนจำนวน 36 ล้านหุ้น
  มูลค่าหุ้นที่ตราไว้หุ้นละ 5 บาท เพื่อเสนอขายต่อประชาชนทั่วไป

  เข้าจดทะเบียนในตลาดหลักทรัพย์

  เมื่อวันที่ 25 กันยายน 2545 บริษัทฯ
  ได้เข้าเป็นบริษัทจดทะเบียนในตลาดหลักทรัพย์แห่งประเทศไทย

  เข้าซื้อกิจการธุรกิจเงินทุน

  เมื่อวันที่ 1 ตุลาคม 2545 บริษัทฯ ได้เข้าซื้อหุ้นสามัญของบริษัทเงินทุน ไพรมัส จำกัด
  ซึ่งมีใบอนุญาตประกอบธุรกิจเงินทุนครบทั้ง 4 ประเภท จาก Ford Credit International
  Inc. ในสัดส่วนร้อยละ 99.97 ของทุนจดทะเบียน ในราคาประมาณ 287 ล้านบาท
  ซึ่งเป็นราคาที่สูงกว่ามูลค่าตามบัญชีในขณะนั้นประมาณ 173 ล้านบาท และได้เปลี่ยนชื่อเป็น
  บริษัทเงินทุน ฟินันซ่า จำกัด และ ต่อมาได้เพิ่มทุนจดทะเบียนจาก 151 ล้านบาท เป็น 301
  ล้านบาท เมื่อวันที่ 29 พฤศจิกายน 2545
  เพื่อใช้เป็นแหล่งเงินสนับสนุนธุรกิจด้านวาณิชธนกิจและการลงทุนซึ่งทางกลุ่มมีความเชี่ยวชาญ
  และพัฒนาด้านบริการแก่ลูกค้าและขยายฐานลูกค้าให้กว้างขวางมากยิ่งขึ้น

  จัดตั้งบริษัทย่อยในประเทศสิงคโปร์

  เมื่อเดือนพฤศจิกายน 2545 บริษัทฯ ได้จัดตั้งบริษัท Finansa Singapore Pte Ltd. (FS)
  ซึ่งเป็นบริษัทย่อยขึ้นในประเทศสิงคโปร์ โดยมี FFM เป็นผู้ถือหุ้นในบริษัทดังกล่าวในสัดส่วนร้อยละ
  100 โดยมีวัตถุประสงค์ที่จะดำเนินธุรกิจด้านตัวแทนซื้อขายหนี้ในภูมิภาคเอเชียตะวันออกเฉียงใต้
  (Distressed Debt Trading)

ปี พ.ศ. 2546 จัดตั้งบริษัทย่อยในประเทศเคย์แมน

  เมื่อวันที่ 8 เมษายน 2546 บริษัทฯ ได้จัดตั้งบริษัท Asian Debt Trading Ltd. (ADT)
  ซึ่งเป็นบริษัทย่อยขึ้นในประเทศ Cayman
  เพื่อรองรับการทำธุรกรรมด้านการซื้อขายหนี้ในต่างประเทศ ซึ่งมีทุนจดทะเบียนทั้งสิ้น 50,000
  เหรียญสหรัฐ โดยเป็นทุนชำระแล้วจำนวน 1 เหรียญสหรัฐ และมี FFM
  เป็นผู้ถือหุ้นในบริษัทดังกล่าวในสัดส่วนร้อยละ 100

  จัดตั้งบริษัทหลักทรัพย์จัดการกองทุน

  ที่ประชุมคณะกรรมการบริษัทเมื่อ 11 กรกฎาคม 2546 ได้มีมติอนุมัติให้บริษัทฯ
  จัดตั้งบริษัทหลักทรัพย์จัดการกองทุน (บลจ.)
  ขึ้นมาใหม่หรือเข้าซื้อบริษัทหลักทรัพย์จัดการกองทุนใดๆ ที่จัดตั้งขึ้นแล้ว ในวงเงินไม่เกิน 100
  ล้านบาท (แล้วแต่กรณี) ในกรณีที่จะจัดตั้ง บลจ. ขึ้นใหม่จะใช้ชื่อว่า
  บริษัทหลักทรัพย์จัดการกองทุน (บลจ.) ฟินันซ่า จำกัด ซึ่งมีทุนจดทะเบียนประมาณ 100 ล้านบาท
  และบริษัทฯ เป็นผู้ถือหุ้นใน บลจ. ดังกล่าวร้อยละ 99.99 ทั้งนี้ ภายใต้การได้รับอนุมัติจาก
  ก.ล.ต.

  จัดตั้งบริษัทย่อย

  บริษัทฯ ได้เข้าลงทุนในบริษัท เอช ที ดอทคอม จำกัด เมื่อวันที่ 23 กรกฎาคม 2546
  โดยบริษัทย่อยมีทุนจดทะเบียน 100,000 บาท และบริษัทฯ
  เป็นผู้ถือหุ้นในบริษัทดังกล่าวในสัดส่วนร้อยละ 99.94
  มีวัตถุประสงค์เพื่อรองรับการขยายธุรกิจในอนาคต

  เมื่อเดือนธันวาคม 2546 บริษัทฯ ได้ขายเงินลงทุนทั้งหมดใน บริษัท เอช ที ดอทคอม จำกัด
  ให้แก่บุคคลภายนอกทั้งหมดแล้ว

  เพิ่มทุนในบริษัทย่อย

  เมื่อเดือนกรกฎาคม 2546 บริษัทฯ ได้มีการเพิ่มทุนในบริษัทหลักทรัพย์ ฟินันซ่า จำกัด
  เพื่อรองรับการขยายตัวของธุรกิจหลักทรัพย์จาก 200 ล้านบาท เป็น 450 ล้านบาท
  โดยการเพิ่มหุ้นใหม่จำนวน 25 ล้านหุ้น หุ้นละ 10 บาท

  เมื่อเดือนตุลาคม 2546 บริษัทฯ ได้มีการเพิ่มทุนในบริษัทเงินทุน ฟินันซ่า จำกัด
  เพื่อรองรับการขยายตัวของธุรกิจเงินทุนจาก 301 ล้านบาท เป็น 451 ล้านบาท
  โดยการเพิ่มหุ้นใหม่จำนวน 3 ล้านหุ้น หุ้นละ 50 บาท

  เพิ่มทุนในบริษัทฯ

  ที่ประชุมวิสามัญผู้ถือหุ้น เมื่อวันที่ 19 สิงหาคม 2546 ได้มีมติให้บริษัทฯ เพิ่มทุนเป็น 1,100
  ล้านบาท แบ่งเป็นหุ้นสามัญ 220 ล้านหุ้น มูลค่าที่ตราไว้หุ้นละ 5 บาท
  โดยจัดสรรหุ้นเพิ่มทุนจำนวน 110
  ล้านหุ้นเพื่อรองรับการใช้สิทธิตามใบสำคัญแสดงสิทธิและมีมติให้ออกใบสำคัญแสดงสิทธิจำนวน 110
  ล้านหน่วย และจัดสรรให้แก่ผู้ถือหุ้นเดิมของบริษัทฯ ในสัดส่วน 1 หุ้นสามัญ ต่อ 1
  หน่วยใบสำคัญแสดงสิทธิ และ จัดสรรหุ้นสามัญที่ออกใหม่จำนวน 10,000,000 หุ้น
  ให้แก่บุคคลเฉพาะเจาะจง (Private Placement)จำนวน 2 ราย ได้แก่ Morgan Stanley
  & Co. International Limited. และ Credit Suisse Singapore รายละ
  5,000,000 หุ้น

  เข้าลงทุนใน VFF

  เมื่อเดือนสิงหาคม 2546 FFM ได้เข้าลงทุนในกองทุน The Vietnam Frontier Fund
  (VFF) ในสัดส่วนร้อยละ 65 ของหุ้นทั้งหมดของ VFF รวมเป็นเงินลงทุนทั้งสิ้นประมาณ US$
  5.45 ล้าน

จัดตั้งกองทุนและบริษัทย่อยในประเทศเคย์แมน

  เมื่อวันที่ 30 ธันวาคม 2546 FFM ได้ร่วมกับ บริษัท Japan Asia Investment จำกัด
  (JAIC) และ ธนาคาร Aozora จำกัด จัดตั้งกองทุน The Asian Debt Fund, Ltd.
  (TADF) ซึ่งจดทะเบียน ณ ประเทศเคย์แมน โดยมีมูลค่าขนาดของเงินกองทุนในขั้นแรกเป็นเงิน
  US$ 22.5 ล้าน โดย FFM ได้เข้าร่วมลงทุนเป็นจำนวนเงิน US$ 5 ล้าน
  โดยมีวัตถุประสงค์ลงทุนในตราสารหนี้และสิทธิเรียกร้องภายในประเทศแถบเอเชียนอกเหนือไปจากประเทศญี่ปุ่น
  โดยในช่วงเริ่มต้นนี้จะมุ่งเน้นไปที่ประเทศไทย อินโดนีเซีย และฟิลิปปินส์

  และเมื่อวันที่ 30 ธันวาคม 2546 ได้จัดตั้ง บริษัท ADF Management, Ltd. ซึ่งจดทะเบียน ณ
  ประเทศเคย์แมน ซึ่งมีทุนจดทะเบียนทั้งสิ้น US$ 900 และมี FFM
  เป็นผู้ถือหุ้นในบริษัทดังกล่าวในสัดส่วนร้อยละ 66.67 โดยทำหน้าที่เป็นผู้บริหารกองทุน (Fund
  Manager) ของกองทุน TADF ดังกล่าวด้วย

ปี พ.ศ. 2547 เพิ่มทุนในบริษัทฯ

  ที่ประชุมวิสามัญผู้ถือหุ้น เมื่อวันที่ 8 มีนาคม 2547 ได้มีมติให้บริษัทฯ เพิ่มทุนอีก 400 ล้านบาท
  โดยให้เพิ่มทุนจาก 1,100 ล้านบาท เป็น 1,500 ล้านบาท แบ่งเป็นหุ้นสามัญ 300 ล้านหุ้น
  มูลค่าที่ตราไว้หุ้นละ 5 บาท โดยให้จัดสรรหุ้นเพิ่มทุนที่ออกใหม่จำนวน 80 ล้านหุ้น
  ให้แก่บุคคลเฉพาะเจาะจง (Private Placement)

ควบรวมกิจการธุรกิจเงินทุนเพื่อยกระดับเป็นธนาคารพาณิชย์

ที่ประชุมวิสามัญผู้ถือหุ้นครั้งที่ 1/2547 เมื่อวันที่ 8 มีนาคม 2547 ได้มีมติให้บริษัทฯ ขายเงินลงทุนในบริษัทเงินทุน ฟินันซ่า จำกัด ซึ่งเป็นบริษัทย่อยที่บริษัทฯ ถือหุ้นอยู่ในสัดส่วนร้อยละ 99.97 โดยขายหุ้นทั้งหมดจำนวน 9,017,994 หุ้น ให้แก่ บริษัทเงินทุน กรุงเทพธนาทร จำกัด (มหาชน) ในราคารวมทั้งสิ้น 687,121,000 บาท ทั้งนี้ ภายใต้การได้รับอนุมัติจากกระทรวงการคลังและธนาคารแห่งประเทศไทย และ มีมติให้บริษัทฯ เข้าซื้อหุ้นสามัญเพิ่มทุนของบริษัทเงินทุน กรุงเทพธนาทร จำกัด (มหาชน) ในจำนวนทั้งสิ้น 99,900,000 หุ้น คิดเป็นสัดส่วนร้อยละ 49.97 ของทุนจดทะเบียนชำระแล้ว ในราคาหุ้นละ 12.78 บาท ซึ่งคิดเป็นจำนวนเงินทั้งสิ้น 1,276,722,000 บาท ทั้งนี้ ภายใต้การได้รับอนุมัติจากกระทรวงการคลังและธนาคารแห่งประเทศไทย

และต่อมา เมื่อวันที่ 15 กรกฎาคม 2547 บริษัทเงินทุน ฟินันซ่า จำกัด ได้ยื่นข้อเสนอควบรวมกิจการฉบับใหม่ต่อบริษัทเงินทุน กรุงเทพธนาทร จำกัด (มหาชน) เพื่อควบรวมและโอนกิจการระหว่างกันในรูปแบบการจัดตั้งบริษัทมหาชนจำกัดแห่งใหม่ขึ้น โดยจะรับโอนบรรดาหุ้น ทรัพย์สิน และหนี้สินของทั้งสองบริษัทเพื่อจัดตั้งเป็นธนาคารพาณิชย์แห่งใหม่ โดยบริษัทเงินทุน ฟินันซ่า จำกัด จะเป็นแกนในการยื่นคำขออนุญาตจัดตั้งธนาคารพาณิชย์ดังกล่าว (ทั้งนี้ ภายใต้เงื่อนไขที่ว่าแผนควบรวมและโอนกิจการจะต้องได้รับความเห็นชอบจากธนาคารแห่งประเทศไทยและกระทรวงการคลัง และหากแผนดังกล่าวได้รับความเห็นชอบแล้ว บริษัทฯ จะเรียกประชุมผู้ถือหุ้นของบริษัทฯ เพื่อยกเลิกมติการควบรวมกิจการฉบับเก่าและมติอื่นที่เกี่ยวข้องตามที่ได้รับอนุมัติไว้แล้ว โดยที่ประชุมวิสามัญผู้ถือหุ้นครั้งที่ 1/2547เมื่อวันที่ 8 มีนาคม 2547 และให้นำแผนการควบรวมและโอนกิจการที่กระทรวงการคลังได้ให้ความเห็นชอบ เสนอต่อที่ประชุมผู้ถือหุ้นเพื่อพิจารณาอนุมัติแทนมติเดิมที่ถูกยกเลิกดังกล่าว) 

  เลิกกิจการบริษัทย่อยในประเทศอินโดนีเซีย

  ในเดือนกรกฎาคม บริษัทฯ ได้หยุดการประกอบธุรกิจและดำเนินการชำระบัญชีเพื่อเลิกกิจการของ
  PT Finansa Indonesia (FINDO)
  ซึ่งประกอบธุรกิจให้บริการเป็นที่ปรึกษาทางการเงินและธุรกิจด้านหลักทรัพย์ในประเทศอินโดนีเซีย
  โดยมี FFM เป็นผู้ถือหุ้นในบริษัทดังกล่าวในสัดส่วนร้อยละ 85 ทั้งนี้
  เนื่องจากได้รับผลกระทบจากการเกิดวิกฤตทั้งทางด้านเศรษฐกิจและการเมืองภายในประเทศอินโดนีเซีย
  ประกอบกับประสบปัญหาการขาดทุนจากการดำเนินงานมาเป็นระยะเวลานานติดต่อกันหลายปี
  รวมทั้ง ได้ขายเงินลงทุนทั้งหมดใน PT Finansa Asset Management (PTFAM) ซึ่ง PT
  Finansa Indonesia (FINDO) ถือหุ้นอยู่ในสัดส่วนร้อยละ 99 ของทุนจดทะเบียน
  ซึ่งเป็นบริษัทย่อยของ FINDO โดยบริษัทดังกล่าวยังมิได้มีการดำเนินธุรกิจใดๆ
  ให้แก่ผู้ลงทุนรายใหม่

  เลิกกองทุน The Vietnam Frontier Fund (VFF)

  กองทุน The Vietnam Frontier Fund (VFF) ซึ่งมี FFM ซึ่งเป็นบริษัทย่อยของบริษัทฯ
  ได้เข้าลงทุนในกองทุนดังกล่าวในสัดส่วนร้อยละ 64.79 ของหุ้นทั้งหมด และ FFM
  ก็เป็นผู้บริหารของกองทุนดังกล่าวด้วย เนื่องจาก กองทุน VFF เป็นกองทุนประเภทปิด
  (Closed-End Fund) ที่จดทะเบียนอยู่ใน Dublin Stock Exchange ประเทศไอร์แลนด์
  โดยมีอายุกองทุน 10 ปี นับแต่วันจัดตั้ง ซึ่งกองทุนดังกล่าวได้มีอายุสิ้นสุดลงตั้งแต่เดือนกรกฎาคม
  2547 จึงทำให้ต้องเลิกกองทุนดังกล่าวไปตั้งแต่เดือนกรกฎาคม 2547
  ซึ่งขณะนี้ยังอยู่ในระหว่างขั้นตอนการชำระบัญชีและจดทะเบียนเลิกกองทุนดังกล่าว
  ซึ่งยังไม่แล้วเสร็จ

  จัดตั้งบริษัทย่อยในประเทศฮ่องกง

  ในเดือนธันวาคม บริษัทฯ ได้จัดตั้งบริษัท Finansa Hong Kong Limited (FHK)
  ซึ่งเป็นบริษัทย่อยขึ้นในประเทศฮ่องกง โดยมีบริษัทฯ เป็นผู้ถือหุ้นในบริษัทดังกล่าวในสัดส่วนร้อยละ
  100 โดยมีวัตถุประสงค์ที่จะดำเนินธุรกิจให้คำปรึกษาทางธุรกิจ (Advisory Business)

ปี พ.ศ. 2548 เข้าลงทุนในบริษัทหลักทรัพย์จัดการกองทุน

  ในเดือนมกราคม บริษัทฯ ได้เข้าลงทุนในบริษัทหลักทรัพย์จัดการกองทุน กรุงเทพธนาทร จำกัด
  โดยได้ใช้สิทธิชื้อหุ้นสามัญทั้งหมดจำนวน 9,999,993 หุ้น ซึ่งคิดเป็นสัดส่วนร้อยละ 99.99
  ของทุนจดทะเบียนและเรียกชำระแล้ว จากบริษัทหลักทรัพย์ บีฟิท จำกัด (มหาชน)
  และได้เปลี่ยนชื่อเป็น บริษัทหลักทรัพย์จัดการกองทุน ฟินันซ่า จำกัด

  กระทรวงการคลังแจ้งผลการพิจารณาคำขออนุญาตจัดตั้งธนาคารพาณิชย์

  ในเดือนเมษายน กระทรวงการคลังแจ้งว่า บริษัทเงินทุน ฟินันซ่า จำกัด
  ไม่ผ่านเกณฑ์คุณสมบัติของผู้มีสิทธิยื่นขอจัดตั้งธนาคารพาณิชย์ จึงไม่เห็นชอบให้ บริษัทเงินทุน
  ฟินันซ่า จำกัด จัดตั้งธนาคารพาณิชย์ และธนาคารแห่งประเทศไทยมีหนังสือแจ้งว่า บริษัทเงินทุน
  ฟินันซ่า จำกัด ยังคงดำรงสถานะเป็นบริษัทเงินทุนตามพระราชบัญญัติการประกอบธุรกิจเงินทุน
  ธุรกิจหลักทรัพย์ และธุรกิจเครดิตฟองซิเอร์ พ.ศ. 2522 ที่แก้ไขแล้วต่อไป และผู้ถือบัตรเงินฝาก
  หรือผู้ถือตั๋วสัญญาใช้เงินที่บริษัทเงินทุน ฟินันซ่า จำกัด
  ออกเพื่อกู้ยืมเงินหรือรับฝากเงินจากประชาชนในประเทศยังคงได้รับการประกันการชำระคืนเงินต้นและดอกเบี้ยตามข้อบังคับกองทุนเพื่อการฟื้นฟูและพัฒนาระบบสถาบันการเงิน

  ร่วมจัดตั้งและเข้าร่วมลงทุนในกองทุน The Vietnam Equity Fund (VEF)

  ในเดือนกรกฎาคม FFM ได้ร่วมจัดตั้งและเข้าร่วมลงทุนในกองทุน The Vietnam Equity
  Fund (VEF) เพื่อการลงทุนในประเทศเวียดนาม ในสัดส่วนร้อยละ 26 ของหุ้นทั้งหมดของ VEF
  รวมเป็นเงินลงทุนทั้งสิ้น 4 ล้านเหรียญยูโร โดยมี FFM เป็นที่ปรึกษาการลงทุน
  ซึ่งกองทุนดังกล่าวจดทะเบียนอยู่ที่ประเทศเกาะเคย์แมน

  จัดตั้งบริษัทย่อย

  ในเดือนกันยายน บริษัทฯ ได้จัดตั้งบริษัท พรอสเพค เอสพีซี จำกัด มีทุนจดทะเบียนและชำระแล้ว
  10,000 บาท โดยบริษัทฯ เป็นผู้ถือหุ้นในสัดส่วนร้อยละ 99.4
  และมีวัตถุประสงค์เพื่อที่จะเข้าลงทุนในหุ้นของบริษัทจำกัดหรือบริษัทมหาชนจำกัด

  ร่วมจัดตั้งและเข้าร่วมลงทุนในกองทุน Siam Investment Fund III, L.P. (SIF III)

ในเดือนตุลาคม FFM ร่วมลงทุนกับ Capital Z Investments II, L.P. จัดตั้งบริษัท Siam
Investment Partners III, L.P.
โดยมีวัตถุประสงค์ให้เป็นบริษัทเฉพาะกิจเพื่อเป็นหุ้นส่วนทั่วไปแก่กองทุน Siam Investment Fund
III, L.P. และ FFM ยังได้ร่วมลงทุนกับ Capital Z Investments II, L.P.
ผ่านบริษัทร่วมคือ Finansa Capital Limited และ Siam Investment Partners III,
L.P. ในการจัดตั้งกองทุน Siam Investment Fund III, L.P.
เพื่อลงทุนโดยตรงในประเทศไทย โดยมี Finansa Capital Limited เป็นผู้จัดการการลงทุน

  จัดตั้งบริษัทย่อย

  ในเดือนพฤศจิกายน ADF ซึ่งเป็นบริษัทย่อยของ FFM ได้จัดตั้งบริษัท BLR Management Pte
  Ltd. ขึ้นในประเทศสิงคโปร์ โดยมีทุนจดทะเบียน 500,000 เหรียญสิงคโปร์
  และเรียกชำระแล้ว 100,000 เหรียญสิงคโปร์ โดย ADF เป็นผู้ถือหุ้นในสัดส่วนร้อยละ 100
  และมีวัตถุประสงค์เพื่อทำการค้าทั่วไปและเข้าลงทุนในบริษัทอื่น

ปี พ.ศ. 2549 ยกเลิกกองทุน Siam Investment Fund (SIF)

  ในเดือนมีนาคม FFM ซึ่งมีสัดส่วนเงินลงทุนร้อยละ 49.48 ในกองทุน SIF ได้มีมติเลิกกองทุน
  โดยอยู่ระหว่างดำเนินการชำระบัญชีและจดทะเบียนยกเลิกของกองทุน

  ขายกิจการบริษัทย่อยในประเทศเคย์แมน

  ในเดือนมีนาคม FFM ได้ขายเงินลงทุนทั้งหมดใน Asian Debt Trading Limited ซึ่ง FFM
  ถือหุ้นอยู่ในสัดส่วนร้อยละ 100 ของทุนจดทะเบียน ให้แก่ผู้ลงทุนรายใหม่

  ได้รับใบรับรองระบบคุณภาพตามมาตรฐาน ISO9001:2000

  ในเดือนธันวาคม บริษัทฯ ได้รับใบรับรองระบบคุณภาพตามมาตรฐาน ISO 9001:2000
  ซึ่งเป็นเงื่อนไขหนึ่งที่บริษัทฯ
  ต้องปฏิบัติตามภายใต้สิทธิและประโยชน์จากคณะกรรมการส่งเสริมการลงทุน (BOI)

ปี พ.ศ. 2550 จัดตั้งบริษัทย่อย

  ในเดือนมีนาคม 2550 FHK ได้จัดตั้งบริษัท Finansa Investment Consulting (China)
  Co., Ltd. ขึ้นในประเทศสาธารณรัฐประชาชนจีน
  โดยมีทุนจดทะเบียนและเรียกชำระแล้วเท่ากับ 7.08 ล้านเหรียญสหรัฐ
  และจะลดทุนจดทะเบียนลงเป็น 1 ล้านเหรียญสหรัฐหลังจากได้รับอนุมัติจากทางการ โดยมี FHK
  ถือหุ้นในสัดส่วนร้อยละ 100 มีทุนจดทะเบียน 1 ล้านเหรียญดอลลาร์สหรัฐ โดย FHK
  เป็นผู้ถือหุ้นในสัดส่วนร้อยละ 100 และมีวัตถุประสงค์เพื่อให้คำปรึกษา เข้าลงทุน
  และให้บริการด้านการเงินต่างๆ

  ในเดือนพฤษภาคม 2550 FFM ได้จัดตั้งบริษัท Finansa Science and Technology
  (Beijing) Co., Ltd. ขึ้นในประเทศสาธารณรัฐประชาชนจีน มีทุนจดทะเบียน 1
  ล้านเหรียญดอลลาร์สหรัฐ โดย FFM เป็นผู้ถือหุ้นในสัดส่วนร้อยละ 100
  และมีวัตถุประสงค์เพื่อให้บริการและคำปรึกษาทางด้านเทคนิค

  ขายกิจการบริษัทย่อย

  ในเดือนพฤศจิกายน FFM ได้ขายเงินลงทุนทั้งหมดใน Finansa Singapore Pte. Ltd.
  (FS) และ ADF Management, Ltd. (ADF) พร้อมทั้งบริษัทย่อย (BLR Management Pte.
  Ltd.) ซึ่ง FFM ถือหุ้นอยู่ในสัดส่วนร้อยละ 100 ใน FS และร้อยละ 66.67 ใน ADF
  ให้แก่กรรมการของบริษัทย่อยที่ขายออกไป

  ลงทุนเพิ่มในบริษัทย่อย

  ในเดือนมีนาคม บริษัทฯ ได้เพิ่มเงินลงทุนในบริษัทเงินทุน ฟินันซ่า จำกัด จาก 451 ล้านบาท
  เป็น 481 ล้านบาท โดยการเพิ่มหุ้นใหม่จำนวน 600,000 หุ้น หุ้นละ 50 บาท
  และในเดือนธันวาคม บริษัทฯ ได้เพิ่มเงินลงทุนในบริษัทเงินทุน ฟินันซ่า จำกัด จาก 481
  ล้านบาท เป็น 511 ล้านบาท โดยการเพิ่มหุ้นใหม่จำนวน 600,000 หุ้น หุ้นละ 50 บาท
  ส่งผลให้ทุนจดทะเบียนของบริษัทเงินทุน ฟินันซ่า จำกัด ณ สิ้นปี 2550 มีจำนวนทั้งสิ้น 511
  ล้านบาท

2.2 ภาพรวมการประกอบธุรกิจ

บริษัท ฟินันซ่า จำกัด (มหาชน) และกลุ่มบริษัทในเครือ
ประกอบธุรกิจที่เกี่ยวกับการให้บริการที่ปรึกษาทางการเงิน
การบริหารและการลงทุนให้กับบริษัทลูกค้าที่อยู่ในประเทศไทยและประเทศอื่นๆ
ในภูมิภาคอินโดจีนแบบครบวงจร นอกเหนือจากการให้บริการเป็นที่ปรึกษาและบริหารการลงทุนแล้ว
บริษัทฯ ยังเป็นบริษัทแม่ในการให้บริการสนับสนุนแก่บริษัทย่อยและบริษัทในเครือในด้านต่างๆเช่น
การบริการและการจัดการในองค์กร การวางแผนธุรกิจและการตลาด
การจัดการและพัฒนาระบบสารสนเทศ การอบรมและพัฒนาบุคลากร รวมทั้ง
เป็นผู้ทำการศึกษาวิจัยความเป็นไปได้ของการลงทุนและวิเคราะห์ภาวะเศรษฐกิจการลงทุน
ธุรกิจของบริษัทฯ
โดยรายได้ที่เกิดจากการให้บริการดังกล่าวจะได้รับการยกเวันภาษีเงินได้ในฐานะที่เป็นกิจการสำนักงานภูมิภาค(Regional
Headquarter) (ดูรายละเอียดในข้อ 2.4 การได้รับการส่งเสริมการลงทุน)

ธุรกิจของกลุ่มฟินันซ่าสามารถแบ่งจำแนกประเภทออกเป็น 4 ธุรกิจหลัก ได้แก่

  ธุรกิจที่ปรึกษาและบริหารการลงทุน
  ให้บริการเป็นที่ปรึกษาและการบริหารจัดการกองทุนแก่กองทุนต่างประเทศเพื่อการลงทุนโดยตรง
  (Direct Investment) ในประเทศไทย และประเทศอื่นๆ
  ในแถบอินโดจีนโดยมีนักลงทุนต่างประเทศประเภทสถาบัน (International Institution)
  เป็นผู้ลงทุน ปัจจุบันมีกองทุนต่างประเทศจำนวน 3 กองทุนที่กลุ่มฟินันซ่าให้คำปรึกษาคือ Siam
  Investment Fund II, L.P., Siam Investment Fund III, L.P., และ The
  Vietnam Equity Fund รวมทั้ง ยังให้บริการจัดการกองทุนรวม กองทุนสำรองเลี้ยงชีพ
  และกองทุนส่วนบุคคลในประเทศอีกด้วย

  ธุรกิจวาณิชธนกิจ ให้บริการที่ปรึกษาทางการเงิน
  มีความเชี่ยวชาญในการเป็นที่ปรึกษาในการระดมทุน การปรับโครงสร้างหนี้โครงสร้างธุรกิจ
  การเจรจาหาพันธมิตร การควบรวมกิจการ และ Project Finance
  ปัจจุบันมีการดำเนินงานในประเทศไทย

  ธุรกิจหลักทรัพย์ ให้บริการที่เกี่ยวกับหลักทรัพย์ เช่น การเป็นนายหน้าซื้อขายหลักทรัพย์
  และการรับประกันการจัดจำหน่ายหลักทรัพย์ การค้าหลักทรัพย์
  ปัจจุบันมีการดำเนินงานในประเทศไทย

  ธุรกิจเงินทุน ให้บริการสินเชื่อในรูปแบบต่างๆ ทั้งเชิงพาณิชย์และเพื่อการบริโภค
  การให้บริการรับฝากเงิน การบริหารจัดการพอร์ตการลงทุนในหุ้นและตราสารหนี้
  และให้การสนันสนุนงานของกลุ่มธุรกิจที่บริษัทในเครือดำเนินงานอยู่
  ปัจจุบันมีการดำเนินงานในประเทศไทย

ตารางสรุปภาพรวมการประกอบธุรกิจในปัจจุบันของกลุ่มฟินันซ่า

กลุ่มบริษัทฟินันซ่าประกอบด้วยบริษัททั้งสิ้น 14 บริษัท โดยมีสำนักงานตัวแทน 2 แห่ง
ในประเทศเวียดนามที่เมืองฮานอยและเมืองโฮจิมิน ซิตี้
สามารถแบ่งเป็นบริษัทที่ดำเนินการอยู่ในประเทศไทย 4 บริษัท บริษัทที่ดำเนินการอยู่ในต่างประเทศ
5 บริษัท และบริษัทที่ยังมิได้ดำเนินการ 5 บริษัท โดยบริษัทฯ
จะเป็นผู้กำหนดนโยบายการบริหารงานและการลงทุน สนับสนุน
ควบคุมดูแลและให้คำปรึกษาด้านแผนงานและการจัดการให้บริษัทในกลุ่ม
ดำเนินธุรกิจที่ปรึกษาและบริหารเงินลงทุน ธุรกิจหลักทรัพย์ ธุรกิจวาณิชธนกิจ และธุรกิจเงินทุน
เพื่อให้เป็นไปในทิศทางเดียวกัน
ปัจจุบันกลุ่มฟินันซ่าประกอบด้วยบริษัทย่อยและบริษัทในเครือแสดงดังภาพต่อไปนี้

รายละเอียดบริษัทในเครือฟินันซ่าโดยแบ่งกลุ่มเป็นบริษัทที่ดำเนินการอยู่และบริษัทที่ยังมิได้ดำเนินการ
มีดังนี้

บริษัทที่ดำเนินการอยู่ในประเทศไทย

1)  บริษัทหลักทรัพย์ ฟินันซ่า จำกัด (FSL)
    ได้รับใบอนุญาตประกอบธุรกิจหลักทรัพย์ที่ออกโดยกระทรวงการคลังตามทะเบียนเลขที่ (2)
    476/2536 ดำเนินธุรกิจหลักทรัพย์ครบทุกประเภท ได้แก่ 1) นายหน้าซื้อขายหลักทรัพย์ 2)
    ค้าหลักทรัพย์ 3) ที่ปรึกษาการลงทุน และ 4) จัดจำหน่ายและรับประกันการจำหน่ายหลักทรัพย์
    นอกจากนี้
    ยังเป็นที่ปรึกษาทางการเงินที่ได้รับอนุญาตจากคณะกรรมการกำกับหลักทรัพย์และตลาดหลักทรัพย์
    ปัจจุบัน FSL เป็นโบรกเกอร์หมายเลข 33 ณ วันที่ 31 ธันวาคม 2550 FSL
    มีทุนจดทะเบียนที่ชำระแล้วจำนวน 450 ล้านบาท

2)  บริษัทเงินทุน ฟินันซ่า จำกัด (FC) เดิมชื่อบริษัทเงินทุน ไพรมัส จำกัด โดยบริษัทฯ
    ได้เข้าซื้อหุ้นจากบริษัท Ford Credit International Inc. เมื่อวันที่ 1 ตุลาคม 2545
    FC เป็นบริษัทเงินทุนที่ได้รับอนุญาตและอยู่ภายใต้การควบคุมดูแลของธนาคารแห่งประเทศไทย
    การบริการเงินฝากได้รับการรับประกันโดยกองทุนฟื้นฟูเพื่อพัฒนาระบบสถาบันการเงิน
    และสถาบันประกันเงินฝากของรัฐบาล จึงสามารถดำเนินธุรกิจเต็มรูปแบบ
    ครอบคลุมการให้กู้ทั้งเชิงพาณิชย์และเพื่อการบริโภค การบริการด้านเงินฝาก
    และการเป็นที่ปรึกษาธุรกิจ ณ วันที่ 31 ธันวาคม 2550 FC มีทุนจดทะเบียนที่ชำระแล้วจำนวน
    511 ล้านบาท

3)  บริษัทหลักทรัพย์จัดการกองทุน ฟินันซ่า จำกัด (FAM) เดิมชื่อบริษัทหลักทรัพย์จัดการกองทุน
    กรุงเทพธนาธร จำกัด โดยบริษัทฯ ได้ใช้สิทธิซื้อหุ้นจากบริษัทหลักทรัพย์ บีฟิท จำกัด (มหาชน)
    ในเดือนมกราคม 2548 รวมทั้งสิ้นจำนวน 9,999,993 หุ้น หรือคิดเป็นสัดส่วนร้อยละ 100
    ของทุนจดทะเบียนเรียกชำระแล้ว FAM
    ได้รับอนุญาตจากกระทรวงการคลังให้ประกอบธุรกิจจัดการกองทุน โดย ณ วันที่ 31 ธันวาคม
    2550 FAM มีทุนจดทะเบียนที่ชำระแล้วจำนวน 100 ล้านบาท

บริษัทที่ดำเนินการอยู่ในต่างประเทศ

1)  บริษัท ฟินันซ่า ฟันด์ แมเนจเม้นท์ จำกัด (FFM)
    เป็นนิติบุคคลที่จดทะเบียนจัดตั้งขึ้นในประเทศในหมู่เกาะเคย์แมน
    บริษัทมีทุนจดทะเบียนที่ชำระแล้ว ณ 31 ธันวาคม 2550 เท่ากับ 20,000 เหรียญสหรัฐ FFM
    ดำเนินธุรกิจบริหารการลงทุนและจัดการกองทุนให้แก่กองทุนต่างประเทศที่ต้องการลงทุนโดยตรงในประเทศไทยและประเทศอื่นๆ
    ในแถบอินโดจีน

2)  บริษัท ฟินันซ่า แคปปิตอล จำกัด (FCL) เป็นบริษัทเฉพาะกิจเพื่อเป็นผู้บริหารการลงทุน
    (Investment Manager) แก่กองทุน SIF II และ SIF III
    จดทะเบียนจัดตั้งขึ้นในประเทศในหมู่เกาะเคย์แมน โดย ณ วันที่ 31 ธันวาคม 2550
    มีทุนจดทะเบียนที่ชำระแล้วเท่ากับ 1,000 เหรียญสหรัฐ โดยมี Capital Z Investments,
    L.P. ซึ่งเป็นกองทุนที่มีขนาดประมาณ 2,250 ล้านเหรียญสหรัฐ ถือหุ้นร้อยละ 50 และ FFM
    ซึ่งเป็นบริษัทย่อยของบริษัทฯ ถือหุ้นอีกร้อยละ 50

3)  บริษัท สยามอินเวสเม้นท์ พาร์ทเนอร์ส แอล พี (SIP)
    เป็นบริษัทเฉพาะกิจเพื่อเป็นหุ้นส่วนทั่วไป (General Partner) แก่กองทุน SIF II
    โดยเป็นตัวแทนในการทำนิติกรรมของหุ้นส่วนทั้งหมด
    จดทะเบียนจัดตั้งขึ้นในประเทศในหมู่เกาะเคย์แมน โดย ณ วันที่ 31 ธันวาคม 2550
    มีเงินลงทุนเท่ากับ 575,030 เหรียญสหรัฐ โดยมี Capital Z Investments, L.P.
    ลงทุนในสัดส่วนร้อยละ 50 และ FFM ร้อยละ 50

4)  บริษัท สยามอินเวสเมนท์ พาร์ทเนอร์ส ทรี แอล พี (SIP III)
    เป็นบริษัทเฉพาะกิจเพื่อเป็นหุ้นส่วนทั่วไป (General Partner) แก่กองทุน SIF III
    โดยเป็นตัวแทนในการทำนิติกรรมของหุ้นส่วนทั้งหมด จดทะเบียนจัดตั้งขึ้นในประเทศในหมู่เกาะ
    Cayman โดยมี Capital Z Investments, L.P. ลงทุนในสัดส่วนร้อยละ 50 และ FFM
    ร้อยละ 50

5)  บริษัท ฟินันซ่า ฮ่องกง จำกัด (FHK) เป็นนิติบุคคลที่จดทะเบียนจัดตั้งในประเทศฮ่องกง
    เมื่อวันที่ 13 ธันวาคม 2547 โดยมีวัตถุประสงค์ให้คำปรึกษาทางธุรกิจ (Advisory
    Business) โดย ณ วันที่ 31 ธันวาคม 2550 มีทุนจดทะเบียนที่ชำระแล้วเท่ากับ 100,000
    เหรียญฮ่องกง โดยมีบริษัทฯ ถือหุ้นในสัดส่วนร้อยละ 100

ในเดือนพฤศจิกายน 2550 บริษัท ฟินันซ่า ฟันด์ แมเนจเม้นท์ จำกัด
ได้ขายเงินลงทุนทั้งหมดในบริษัท ฟินันซ่า สิงคโปร์ จำกัด และบริษัท เอดีเอฟ แมเนจเม้นท์ จำกัด
พร้อมทั้งบริษัท บีแอลอาร์ แมเนจเมนท์ จำกัด ที่เป็นบริษัทย่อย ซึ่งมีมูลค่าทางบัญชีรวมอยู่ที่ 2.2
ล้านเหรียญสหรัฐ ให้แก่กรรมการของบริษัทย่อยที่ขายไปในราคา 10 ล้านเหรียญสหรัฐ

บริษัทที่ยังมิได้ดำเนินการ

1)  บริษัท ฟินันซ่า (กัมพูชา) จำกัด (FCAM) เป็นนิติบุคคลที่จดทะเบียนจัดตั้งขึ้นในประเทศกัมพูชา
    โดยมีจุดประสงค์เพื่อทำการดูแลการลงทุนและทำการวิเคราะห์วิจัยที่เกี่ยวกับการลงทุนในประเทศดังกล่าว
    โดยมีทุนจดทะเบียน ณ วันที่ 31 ธันวาคม 2550 จำนวน Riel 20 ล้าน หรือ ประมาณ
    8,000 เหรียญสหรัฐ และบริษัทฯ ถือหุ้นในบริษัทดังกล่าวในสัดส่วนร้อยละ 100
    ของทุนจดทะเบียน

2)  บริษัท พีที ฟินันซ่า (อินโดนีเซีย) โฮลดิ้งส์ จำกัด (FINDO – H)
    เป็นนิติบุคคลที่จดทะเบียนจัดตั้งขึ้นในประเทศเมอริเชียส (Mauritius) โดย ณ วันที่ 31
    ธันวาคม 2550 มีทุนจดทะเบียนเท่ากับ 100,000 เหรียญสหรัฐ เป็นทุนเรียกชำระแล้วจำนวน
    10,000 เหรียญสหรัฐ ถือหุ้นโดย FFM ทั้งหมดเพื่อดำเนินธุรกิจด้วยการถือหุ้นในบริษัทอื่น
    (Holding Company)

3)  บริษัท พรอสเพค เอสพีซี จำกัด (PSPC)
    เป็นนิติบุคคลที่จดทะเบียนจัดตั้งขึ้นในประเทศไทยเมื่อวันที่ 23 กันยายน 2548 โดย ณ วันที่
    31 ธันวาคม 2550 มีทุนจดทะเบียนและเรียกชำระแล้วเท่ากับ 10,000 บาท โดยบริษัทฯ
    ถือหุ้นในสัดส่วนร้อยละ 99.4
    เพื่อดำเนินธุรกิจในการเข้าลงทุนในหุ้นของบริษัทจำกัดหรือบริษัทมหาชนจำกัด

4)  บริษัท ฟินันซ่า อินเวสเม้นท์ คอนซัลติ้ง (ประเทศจีน) จำกัด (FIC)
    เป็นนิติบุคคลที่จดทะเบียนจัดตั้งขึ้นในประเทศสาธารณรัฐประชาชนจีนในเดือนมีนาคม 2550
    เพื่อดำเนินธุรกิจให้คำปรึกษา เข้าลงทุน และให้บริการด้านการเงินต่างๆ ในประเทศจีน ณ
    31 ธันวาคม 2550 บริษัทมีทุนจดทะเบียนเท่ากับ 7.08 ล้านเหรียญสหรัฐ
    และจะลดทุนจดทะเบียนลงเป็น 1 ล้านเหรียญสหรัฐหลังจากได้รับอนุมัติจากทางการ โดยมี
    FHK ถือหุ้นในสัดส่วนร้อยละ 100

5)  บริษัท ฟินันซ่า ไซแอนซ์ แอนด์ เทคโนโลยี (ปักกิ่ง) จำกัด (FST)
    เป็นนิติบุคคลที่จดทะเบียนจัดตั้งขึ้นในประเทศสาธารณรัฐประชาชนจีนในเดือนพฤษภาคม 2550
    เพื่อดำเนินธุรกิจให้บริการและความช่วยเหลือทางด้านเทคนิคแก่บริษัทต่างๆ ในประเทศจีน ณ
    31 ธันวาคม 2550 บริษัทมีทุนจดทะเบียนและเรียกชำระแล้วเท่ากับ 1 ล้านเหรียญสหรัฐ
    โดยมี FFM ถือหุ้นในสัดส่วนร้อยละ 100

โครงสร้างรายได้ของบริษัทฯ และบริษัทย่อย

หน่วย : ล้านบาท

+--------------+------+-------+------+----+------+----+------+----+
| ประเภทรายได้  | ดำเน | %     | 2548 |    | 2549 |    | 2550 |    |
|              | ินการ | การถ  |      |    |      |    |      |    |
|              |      | ือหุ้นขอ | ง    |    | ง    |    | ง    |    |
|              | โดย  | งบริษัท | บตรว |    | บตรว |    | บตรว |    |
|              |      |       | จสอบ |    | จสอบ |    | จสอบ |    |
+--------------+------+-------+------+----+------+----+------+----+
|              |      |       | ร    | %  | ร    | %  | ร    | %  |
|              |      |       | ายได้ |    | ายได้ |    | ายได้ |    |
+--------------+------+-------+------+----+------+----+------+----+
| ธ            | FNS  |       | 1    | 17 | 1    | 15 | 1    | 12 |
| ุรกิจที่ปรึกษาและ |      |       | 98.5 |    | 96.7 |    | 76.8 |    |
| บริหารการลงทุน | FFM  |       |      |    |      |    |      |    |
|              |      |       |      |    |      |    |      |    |
|              | FAM  |       |      |    |      |    |      |    |
+--------------+------+-------+------+----+------+----+------+----+
|              |      | 100   | 2    | 21 | 3    | 26 | 2    | 19 |
|              |      |       | 45.4 |    | 48.3 |    | 99.2 |    |
+--------------+------+-------+------+----+------+----+------+----+
|              |      | 100   | 33.5 | 3  | 45.0 | 4  | 63.5 | 4  |
+--------------+------+-------+------+----+------+----+------+----+
| ธุรกิจวานิชธนกิจ | FSL  | 100   | 95.6 | 8  | 1    | 12 | 60.2 | 4  |
|              |      |       |      |    | 61.9 |    |      |    |
+--------------+------+-------+------+----+------+----+------+----+
| ธุรกิจหลักทรัพย์  | FSL  | 100   | 4    | 36 | 2    | 15 | 3    | 24 |
|              |      |       | 21.7 |    | 01.4 |    | 77.7 |    |
+--------------+------+-------+------+----+------+----+------+----+
| ธุรกิจเงินทุน    | FC   | 100   | 1    | 11 | 2    | 21 | 2    | 16 |
|              |      |       | 23.5 |    | 71.4 |    | 45.0 |    |
+--------------+------+-------+------+----+------+----+------+----+
| อื่นๆ          |      |       | 46.2 | 4  | 96.6 | 7  | 3    | 21 |
|              |      |       |      |    |      |    | 30.1 |    |
+--------------+------+-------+------+----+------+----+------+----+
| ร            |      |       | 1,1  | 1  | 1,3  | 1  | 1,5  | 1  |
| วมรายได้ทั้งหมด |      |       | 64.4 | 00 | 21.3 | 00 | 52.5 | 00 |
+--------------+------+-------+------+----+------+----+------+----+

3.  เป้าหมายการดำเนินธุรกิจ

กลุ่มบริษัทฟินันซ่า มีความมุ่งมั่นที่จะเป็นหนึ่งในบริษัทชั้นนำที่ให้บริการด้านที่ปรึกษาทางการเงิน
การลงทุน และจัดหาแหล่งเงินทุนแบบครบวงจร (Merchant Banking)
ซึ่งเป็นธุรกิจที่กลุ่มมีความเชี่ยวชาญ การมีบริษัทเงินทุน จะสนับสนุนให้บริษัทฯ
สามารถมีบริการที่ครบวงจรได้รวดเร็วยิ่งขึ้นเนื่องจากมีแหล่งเงินทุนที่ช่วยสนับสนุนให้ลูกค้าสามารถดำเนินธุรกรรมได้หลากหลายยิ่งขึ้น
นอกจากนี้บริษัทฯ มีเป้าหมายเน้นการลงทุนในต่างประเทศ ทั้งเวียดนามและจีน ซึ่งบริษัทฯ
ได้มีบริษัทย่อยหรือสำนักงานตัวแทนแล้ว
หากเศรษฐกิจของประเทศดังกล่าวมีอัตราการเจริญเติบโตที่ดีขึ้น บริษัทฯ
มีโอกาสที่จะขยายธุรกิจได้ทันทีเนื่องจากได้สร้างเครือข่ายความสัมพันธ์กับธุรกิจท้องถิ่นแล้ว
ในระยะสั้น บริษัทฯ มีเป้าหมายที่จะเพิ่มสัดส่วนรายได้ในลักษณะประจำ (Recurring Income)
จากธุรกิจในประเทศไทยก่อนได้แก่ ธุรกิจบริหารสินทรัพย์ทั้งในประเทศและต่างประเทศ
ธุรกิจวาณิชธนกิจและการเป็นนายหน้าซื้อขายหลักทรัพย์ และธุรกิจเงินทุนและค้าตราสารหนี้

2.8 การได้รับการส่งเสริมการลงทุน

บริษัทฯ ได้รับสิทธิและประโยชน์จากคณะกรรมการส่งเสริมการลงทุน (BOI)
มีมติอนุมัติและมีผลบังคับใช้เมื่อวันที่ 1 พฤษภาคม 2545 มีเลขที่บัตร 1394(2)/2545 ออกในวันที่
25 มิถุนายน 2545 โดยเป็นการได้รับการส่งเสริมการลงทุนสำหรับกิจการประเภท 7.9
กิจการสำนักงานภูมิภาค (Regional Headquarter) ซึ่งบริษัทฯ
เป็นกิจการที่ประกอบธุรกิจทางด้านการเงินและการลงทุนในประเทศไทยบริษัทแรกที่ได้รับการส่งเสริมภายใต้กิจการประเภทนี้
รายละเอียดสิทธิประโยชน์และเงื่อนไขสำคัญจากการรับส่งเสริมการลงทุน สรุปได้ดังนี้

สิทธิและประโยชน์ที่สำคัญ

-   ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันมีมูลค่าไม่เกินจำนวนเงินลงทุนไม่รวมค่าที่ดินและทุนหมุนเวียนเป็น
    เวลา 5 ปี นับตั้งแต่วันที่มีรายได้จากการประกอบกิจการที่ได้รับการส่งเสริม โดยบริษัทฯ
    ได้เริ่มให้บริการดังกล่าวในไตรมาสที่ 4 ของปี 2545 ซึ่งมีผลทำให้ได้รับยกเว้นภาษีจนถึงปี
    2550

-   ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษีเงินได้ตลอดเวลาที่ผู้ได้รับการส่งเสริมได้รับยกเว้นภาษีเงินได้

-   ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

เงื่อนไขที่สำคัญ

-   รายได้ที่เกิดจากการให้บริการแก่สาขาหรือบริษัทในเครือในประเทศและต่างประเทศจะได้รับการยกเว้นภาษี*

-   อย่างน้อยรายได้ครึ่งหนึ่งของรายได้ทั้งหมดในแต่ละปีจะต้องเป็นรายได้จากต่างประเทศ

-   บุคคลผู้มีสัญชาติไทยจะต้องถือหุ้นรวมกันทั้งสิ้นไม่น้อยกว่าร้อยละ 51 ของทุนจดทะเบียน

-   ต้องมีสาขาหรือบริษัทในเครือในต่างประเทศไม่น้อยกว่า 5
    ประเทศและต้องมีศูนย์ฝึกอบรมและพัฒนาบุคลากร

-   จะต้องมีค่าใช้จ่ายในการดำเนินงานปีละไม่น้อยกว่า 50 ล้านบาท

-   จะต้องลงทุนในอสังหาริมทรัพย์ในประเทศไม่น้อยกว่า 40 ล้านบาท ภายใน 2 ปี
    นับแต่วันออกบัตรส่งเสริม

-   จะต้องดำเนินการให้ได้รับใบรับรองระบบคุณภาพตามมาตรฐาน ISO 9000 ภายใน 2 ปี
    นับแต่วันเปิดดำเนินการ มิเช่นนั้นจะถูกเพิกถอนสิทธิและประโยชน์ยกเว้นภาษีเงินได้นิติบุคคล 1
    ปี ทั้งนี้ บริษัทฯ ได้รับใบรับรองระบบคุณภาพตามมาตรฐาน ISO 9001:2000
    แล้วในเดือนธันวาคม 2549

* ได้รับการยกเว้นภาษี
เฉพาะรายได้ที่เกิดจากการให้บริการแก่บริษัทย่อยและบริษัทในเครือมีขอบข่ายการให้บริการประกอบด้วยการบริหารและการจัดการในองค์กร
การวางแผนธุรกิจและการตลาด
การศึกษาวิจัยความเป็นไปได้ของการลงทุนและวิเคราะห์ภาวะเศรษฐกิจการลงทุน
การจัดการและพัฒนาระบบสารสนเทศ การอบรมและพัฒนาบุคลากร การวิจัยและพัฒนา
และการให้คำปรึกษาและแนะนำในการประกอบธุรกิจด้านต่างๆ